શિવસેનાએ પાર્ટીની કારોબારી બેઠકમાં 2019ની લોકસભાની ચૂંટણી એકલાહાથે લડવાનું એલાન કર્યું છે. શિવસેનાએ આગામી વિધાનસભાની ચૂંટણી પણ એકલાહાથે લડવાની ઘોષણા કરી છે. શિવસેના પાર્ટીના પ્રમુખ ઉદ્ધવ ઠાકરેએ મહારાષ્ટ્ર બહાર હિંદુત્વના મુદ્દા પર ચૂંટણી લડવાની જાહેરાત કરી છે. ઉદ્ધવ ઠાકરેએ કહ્યુ છે કે ગાયની હત્યા પાપ છે. તો ગાયના નામે છેતરીને સત્તા મેળવવી પણ પાપ છે. શિવસેના હિંદુત્વના મુદ્દાને નહીં છોડે તેવો સંકલ્પ પણ શિવસેના અધ્યક્ષે વ્યક્ત કર્યો છે.